אני משתוקקת להפוך את העולם למקום שפוי יותר, רגיש ושנעים לחיות בו.
להוות דוגמה לאחרים, כדי שימצאו את ייעודם ויפעלו להגשמתו.
לקדם ראייה חדשה ורחבת-מקום של האישה בעולם המודרני.
אני מאמינה באנשים, בטוב ובפשוט.
נולדתי כדי לפעול ולהשפיע, רכשתי כלים ונסיון חיים ועתה יש לי את היכולת והאמונה שאצליח.
אני מאמינה במשפט "יגעת ומצאת תאמין", בדוגמה אישית ובהלימה בין הדברים שנאמרים לאלה הנעשים והמתבצעים בפועל.
מנהלת, עמותת התיירות האזורית "ארץ התמר"
אני מאמינה באנשים, ביכולתם להתפתח ולהשתנות וביכולתם להשפיע. אני מאמינה שרוב האנשים מונעים ממניעים טובים וחיוביים. אני מאמינה במצבי win-win, וחותרת לשם גם בחיי האישיים וגם בחיי המקצועיים. מניסיוני, כמעט כל אינטראקציה שבבסיסה עומד עיקרון ההדדיות, יכולה להצליח ולהתקיים.
אני מאמינה בעשייה מתוך מקצועיות, אתיקה ותשוקה, תוך למידה מתמדת ושאיפה למצוינות. אני משוכנעת ששילוב נשים בתפקידים ניהוליים תורם לגיוון דעות, החלטות ניהוליות נכונות וצמצום האגו כגורם מכריע. לאור זאת אני פועלת לקידום מינוי נשים.
אני מאמינה שבריאות בכל גיל טמונה בהטמעת הרגלים ויחסים עם הסביבה התזונתית בגיל הצעיר. להורים ולסביבת הילד בגיל הזה יש השפעה עמוקה, שתלווה את הילד לבריאות עתידית.